CELEX: 31982D0009
Language: el
Date: 1981-12-09 00:00:00
Title: 82/9/EOK: Απόφαση της Επιτροπής της 9ης Δεκεμβρίου 1981 περί των υγειονομικών προϋποθέσεων και του κτηνιατρικού πιστοποιητικού για τις εισαγωγές νωπού κρέατος από την Πολωνία

Avis juridique important

|

31982D0009

82/9/EOK: Απόφαση της Επιτροπής της 9ης Δεκεμβρίου 1981 περί των υγειονομικών προϋποθέσεων και του κτηνιατρικού πιστοποιητικού για τις εισαγωγές νωπού κρέατος από την Πολωνία  

Επίσημη Εφημερίδα αριθ. L 008 της 13/01/1982 σ. 0015 - 0020 Φινλανδική ειδική έκδοση: Κεφάλαιο 3 τόμος 14 σ. 0200  Ισπανική ειδική έκδοση: Κεφάλαιο 03 τόμος 24 σ. 0162  Σουηδική ειδική έκδοση: Κεφάλαιο 3 τόμος 14 σ. 0200  Πορτογαλική ειδική έκδοση : Κεφάλαιο 03 τόμος 24 σ. 0162 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1981  περί των υγειονομικών προϋποθέσεων και του κτηνιατρικού πιστοποιητικού για τις εισαγωγές νωπού κρέατος από την Πολωνία  (82/9/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 16,  Εκτιμώντας:  ότι είναι αναγκαίο να καθορισθούν οι υγειονομικοί κανόνες κατά τις εισαγωγές νωπού κρέατος από την Πολωνία·  ότι, σύμφωνα με διαπιστώσεις αποστολής της Κοινότητος, φαίνεται ότι η υγειονομική κατάσταση στην Πολωνία είναι εξίσου καλή με αυτήν που επικρατεί στις περισσότερες χώρες της Κοινότητος, ιδίως όσον αφορά τις ασθένειες που μεταδίδονται μέσω του κρέατος·  ότι, επί πλέον, οι αρμόδιες κτηνιατρικές αρχές της Πολωνίας έχουν διαβεβαιώσει ότι δεν έχουν εμφανισθεί, κατά τους τελευταίους 12 τουλάχιστον μήνες, οι εξής ασθένειες: πανώλη των βοοειδών, εξωτικός και κλασικός αφθώδης πυρετός, κλασική και αφρικανική πανώλη των χοίρων (ασθένεια του Teschen) και κυστιώδης ασθένεια των χοίρων· ότι δεν έχουν γίνει εμβολιασμοί κατά των ασθενειών αυτών κατά το εν λόγω χρονικό διάστημα με εξαίρεση την ασθένεια του κλασικού αφθώδους πυρετού και της κλασικής πανώλης των χοίρων· ότι δεν υπάρχουν στην Πολωνία προς το παρόν ζώα εμβολιασμένα κατά του αφθώδους πυρετού και της κλασικής πανώλης των χοίρων·  ότι οι αρμόδιες κτηνιατρικές αρχές της Πολωνίας έχουν αναλάβει την υποχρέωση να κοινοποιούν στην Επιτροπή και στα Κράτη μέλη, τηλετυπικώς ή με τηλεγράφημα, εντός 24 ωρών, την πιστοποίηση ή διαπίστωση της εκδήλωσης μιας από τις προαναφερθείσες ασθένειες ή την τροποποίηση της ακολουθούμενης πολιτικής εμβολιασμών κατά των εν λόγω ασθενειών·  ότι οι υγειονομικές διατάξεις και το κτηνιατρικό πιστοποιητικό πρέπει να προσαρμοσθούν σύμφωνα με τις υγειονομικές διατάξεις του ενδιαφερομένου κράτους μη μέλους·  ότι ορισμένα Κράτη μέλη, λόγω της ειδικής καταστάσεως που επικρατεί σε αυτά όσον αφορά τον αφθώδη πυρετό και την πανώλη των χοίρων, απολαύουν ειδικών διατάξεων κατά το ενδοκοινοτικό εμπόριο και ως εκ τούτου θα έπρεπε να επιτραπεί να εφαρμόζουν ειδικές διατάξεις κατά τις εισαγωγές από τρίτες χώρες· ότι οι διατάξεις αυτές πρέπει να είναι τουλάχιστον τόσο αυστηρές όσο και εκείνες που εφαρμόζει το ίδιο Κράτος μέλος στο ενδοκοινοτικό εμπόριο·  ότι είναι αναγκαίο να επανεξετασθεί η απόφαση αυτή με σκοπό την προσαρμογή προς τους κοινοτικούς κανόνες, που αφορούν τον έλεγχο και την εξάλειψη του αφθώδους πυρετού και της πανώλης των χοίρων εντός της Κοινότητος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα Κράτη μέλη επιτρέπουν την εισαγωγή των εξής κατηγοριών νωπού κρέατος από την Πολωνία:  α) Νωπό κρέας κατοικιδίων βοοειδών, χοιροειδών, προβατοειδών και αιγοειδών, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Α, που οφείλει να συνοδεύει την αποστολή.  β) Νωπό κρέας κατοικιδίων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Β, που οφείλει να συνοδεύει την αποστολή.  2. Τα Κράτη μέλη δεν επιτρέπουν την εισαγωγή κατηγοριών νωπού κρέατος από την Πολωνία που δεν αναφέρονται στην παράγραφο 1.  Άρθρο 2  1. Μέχρις ότου υιοθετηθούν από το Συμβούλιο κανόνες περί ελέγχου και εξαλείψεως του αφθώδους πυρετού στην Κοινότητα, και εφ' οσον εξακολουθεί η απαγόρευση εμβολιασμού κατά του αφθώδους πυρετού, η Ιρλανδία και το Ηνωμένο Βασίλειο όσον αφορά την Βόρειο Ιρλανδία, δύνανται να διατηρήσουν τους εθνικούς υγειονομικούς κανόνες σχετικά με την προστασία κατά του αφθώδους πυρετού, όσον αφορά το βόειο, χοίρειο, πρόβειο και αίγειο νωπό κρέας που αναφέρεται στο άρθρο 1 παράγραφος 1 υπό α.  2. Καθόσον στη Δανία, στην Ιρλανδία και στο Ηνωμένο Βασίλειο δεν πιστοποιείται επίσημα πανώλη των χοίρων, δύνανται τα κράτη αυτά να διατηρήσουν τους εθνικούς υγειονομικούς κανόνες σχετικά με την προστασία κατά της πανώλης των χοίρων, όσον αφορά το νωπό χοίρειο κρέας που αναφέρεται στο άρθρο 1 παράγραφος 1 υπό α.  Άρθρο 3  Η παρούσα απόφαση δεν ισχύει για εισαγωγές αδένων και οργάνων των οποίων η χώρα προορισμού επιτρέπει την εισαγωγή για την παρασκευή φαρμάκων.  Άρθρο 4  Η παρούσα απόφαση θα επανεξετασθεί με σκοπό την προσαρμογή των κοινοτικών κανόνων περί ελέγχου και εξαλείψεως του αφθώδους πυρετού και της πανώλης των χοίρων στην Κοινότητα.  Άρθρο 5  Η παρούσα απόφαση αρχίζει να ισχύει από 1 Ιουλίου 1982.  Άρθρο 6  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 9 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.   ΠΑΡΑΡΤΗΜΑ Α  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων βοοειδών, χοιροειδών, προβατοειδών και αιγοειδών, που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημοσίου πιστοποιητικού υγείας (2):  Χώρα εξαγωγής: Πολωνία  Υπουργείο:  Υπηρεσία:  Στοιχεία:  (Προαιρετικό)  Ι. Αναγνώριση:  Κρέας από:  (Είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος:  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(νων) σφαγείου(ων):  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός του κρέατος:  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνει:  1. ότι το ανωτέρω αναφερόμενο νωπό κρέας προέρχεται από:  - ζώα, τα οποία ευρίσκονται στην επικράτεια της Πολωνίας επί τρείς τουλάχιστον μήνες προ της σφαγής τους ή από της γεννήσεώς τους, εφ' οσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγουμένων 30 ημερών καθώς επίσης και σε ακτίνα 10 χλμ κατά τη διάρκεια των προηγουμένων 30 ημερών,  - ζώα που έχουν μεταφερθεί στο εγκεκριμένο σφαγείο (1) χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, καί, εάν έχουν μεταφερθεί με μεταφορικά μέσα, αυτά τα τελευταία έχουν καθαρισθεί και απολυμανθεί πριν από τη φόρτωση,  - ζώα που έχουν περάσει κατά τις 24 ωρες προ της σφαγής τους από υγειονομική εξέταση στο σφαγείο, όπως αναφέρεται στο κεφάλαιο V του παραρτήματος Β της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - στην περίπτωση χοιρείου νωπού κρέατος, τα ζώα που προέρχονται από εκμεταλλεύσεις στις οποίες δεν έχει εκδηλωθεί κυστιώδης ασθένεια των χοίρων κατά τη διάρκεια των προηγουμένων 30 ημερών ή πανώλη των χοίρων κατά τη διάρκεια των προηγουμένων 40 ημερών καθώς επίσης σε ακτίνα 10 χλμ κατά τη διάρκεια των προηγουμένων 30 ημερών όσον αφορά τις δύο αυτές ασθένειες,  - εφ' οσον πρόκειται για χοίρειο νωπό κρέας, τα ζώα δεν προέρχονται από εκμεταλλεύσεις, στις οποίες έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγουμένων έξι εβδομάδων,  - εφ' οσον πρόκειται για νωπό πρόβειο ή αίγειο κρέας , τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των βοοειδών ή αιγοειδών κατά τη διάρκεια των προηγουμένων έξι εβδομάδων·  2. ότι το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνιάτρου, επετράπη η περαιτέρω επεξεργασία κρέατος για εξαγωγή προς την Κοινότητα.  Έγινε στις , την  (Υπογραφή του επίσημου κτηνιάτρου)  Σφραγίδα  (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντηρήσεως. Εν τούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.  (1) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.   ΠΑΡΑΡΤΗΜΑ Β  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) μονόπλων κατοικιδίων, που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός του δημοσίου πιστοποιητικού υγείας (2):  Χώρα εξαγωγής: Πολωνία  Υπουργείο:  Υπηρεσία:  Στοιχεία:  (Προαιρετικό)  Ι. Αναγνώριση:  Κρέατα μονόπλων κατοικιδίων  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος:  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) σφαγείου(ων):  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός του κρέατος:  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνει ότι το ανωτέρω νωπό κρέας προέρχεται από ζώα τα οποία ευρίσκονται στην επικράτεια της Πολωνίας, τουλάχιστον τρείς μήνες προ της σφαγής ή από της γεννήσεώς τους, εφ' οσον πρόκειται για ζώα ηλικίας κάτω των τριών μηνών.  Έγινε στις , την  ( Υπογραφή του επίσημου κτηνιάτρου)  Σφραγίδα  (1) Νωπά κρέατα: όλα τα τμήματα κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εν τούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.